“ હા આ છોડી અને છોકરાના મા બાપ ત્યાં ઇંટો પાડે છે એટલે ત્યાં જઈએ છીએ . આ મારા બેય મારા ભાણીયા છે. મારી દીકરી અને જમાઈ ત્યાં વલસાડ રહે છે. આમ તો વલસાડથી આઘેરા વીસેક ગાઉં દૂર .. !! તે છોકરાઓને પરીક્ષા પતી ગઈ છે એટલે ત્યાં જાઈ છીએ તમે ક્યાં જાવ છો મુંબઈ???” ગામડાના માણસોની આજ ખાસિયત છે કે તમે સહેજ બોલોને ત્યાં એ ખુલી જાય. વરસો જુનો સંબંધ હોય એમ વાતો કરે. શહેરના માણસો જલદી ખુલે નહિ એની સાથે વાતચીત કરતી વખતે તમે શેતરંજ રમતા હો એમ લાગે .!! એક એક ચાલ એ વિચારીને ચાલે!!.